b'\n_START_ARTICLE_\nNume date limbii spaniole\n_START_SECTION_\nIstoria termenilor\n_START_PARAGRAPH_\nIstoria termenilor castellano \xc8\x99i espa\xc3\xb1ol este str\xc3\xa2ns legat\xc4\x83 cu istoria Spaniei \xc8\x99i a Americii de Sud, \xc8\x99i mai specific, cu colonizarea spaniol\xc4\x83 \xc3\xaen timpul Marilor descoperiri._NEWLINE_Original, castiliana s-a referit la limba Regatului Castiliei, una dintre cele c\xc3\xa2teva a\xc8\x99a-numite Regatele Cre\xc8\x99tine din partea septentrional\xc4\x83 a Peninsulei Iberice, care au ap\xc4\x83rut \xc3\xaen Evul Mediu \xc3\xaentre secolele VIII \xc8\x99i ZV. Primele atest\xc4\x83ri ale spaniolei/castilianei vechi pot fi g\xc4\x83site \xc3\xaen Glosas Emilianenses (Glosele Emiliane), un document din secolul XI. De\xc8\x99i aceast\xc4\x83 limb\xc4\x83 nu mai este vorbit\xc4\x83, poate fi citit\xc4\x83 \xc3\xaen multe opere literare, precum \xe2\x80\x9eC\xc3\xa2ntecul Cidului\xe2\x80\x9d. Totu\xc8\x99i, termenul spaniol este foarte recent \xc8\x99i la \xc3\xaenceputuri s-a referit la statul spaniol, iar apoi a primit semnifica\xc8\x9bia de limb\xc4\x83 vorbit\xc4\x83 acolo. Spania, ca na\xc8\x9biune unit\xc4\x83, este mai t\xc3\xa2n\xc4\x83r\xc4\x83 dec\xc3\xa2t limba \xc8\x99i Regatul Castiliei._NEWLINE_\xc3\x8en 1492, venirea lui Cristofor Columb \xc3\xaen America, \xc3\xaen cursul expedi\xc8\x9biei pl\xc4\x83tite de c\xc4\x83tre monarhia castilian\xc4\x83, a permis spaniolilor s\xc4\x83 \xc3\xaenceap\xc4\x83 expansiunea teritorial\xc4\x83, politic\xc4\x83 \xc8\x99i cultural\xc4\x83, rezult\xc3\xa2nd \xc3\xaen aceasta c\xc4\x83 majoritatea statelor sud-americane folosesc spaniola ca limb\xc4\x83 oficial\xc4\x83. Totu\xc8\x99i, \xc3\xaenainte de secolul XVIII, colonizarea a fost nu spaniol\xc4\x83, ci de fapt castilian\xc4\x83. Astfel, c\xc3\xa2teva \xc8\x9b\xc4\x83ri au re\xc8\x9binut denumirea veche. Desigur, exist\xc4\x83 \xc8\x99i al\xc8\x9bi factori care au influen\xc8\x9bat alegerea final\xc4\x83 a termenului, precum rela\xc8\x9biile diplomatice cu coroana spaniol\xc4\x83, preferin\xc8\x9bele primilor conduc\xc4\x83tori \xc8\x99i ale locuitorilor, etc._NEWLINE_O situa\xc8\x9bie asem\xc4\x83n\xc4\x83toare exist\xc4\x83 \xc8\x99i \xc3\xaen cazul limbii rom\xc3\xa2ne, care este numit\xc4\x83 \xe2\x80\x9emoldoveneasc\xc4\x83\xe2\x80\x9d de c\xc4\x83tre mul\xc8\x9bi locuitori din Republica Moldova. Totu\xc8\x99i, nimeni nu sus\xc8\x9bine o idee c\xc4\x83 limbile ar fi separate: castilian\xc4\x83 \xc8\x99i spaniol\xc4\x83, pentru c\xc4\x83 ambele sunt originare din Peninsula Iberic\xc4\x83, din Spania contemporan\xc4\x83.'